Sirip geger (dorsal) kasusun saka rong berkas, kapisah déning celah kang cilik baé; berkas kang kapindo di barengi déning 8–10 sirip-sirip tambahan ukurané cilik (finlet). Sirip anal dibarengi déning 7–10 finlet. Ing spèsimen kang ukurané gedhé, sirip geger kapindo lan sirip anal iki kadang-kadang dawa nganti 20% FL. Sirip dada (pectoral) lumayan dawa (22–31% FL), biasané nganti pojok bagiyan ngarep sirip dorsal kapindo, nanging ora ngléwati pangkal bagiyan mburiné. Ana loro lipatan kulit (tonjolan interpelvis) ing antarané sirip-sirip weteng.[1]